CELEX: 62009TN0169
Language: sk
Date: 2009-04-28 00:00:00
Title: Vec T-169/09: Žaloba podaná 28. apríla 2009 — Vidieffe/ÚHVT — Ellis International Group Holdings (GOTHA)

20.6.2009   
            
            
               SK
            
            
               Úradný vestník Európskej únie
            
            
               C 141/57
            
         Žaloba podaná 28. apríla 2009 — Vidieffe/ÚHVT — Ellis International Group Holdings (GOTHA)
   (Vec T-169/09)
   2009/C 141/115
   Jazyk žaloby: taliančina
   
      Účastníci konania
   
   
      Žalobca: Vidieffe (Bologna, Taliansko) (v zastúpení: M. Lamandini, avvocato, D. Di Pasquale, avvocato, M. Pappalardo, avvocato)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Perry Ellis International Group Holdings Ltd
   
      Návrhy žalobcu
   
   
               —
            
            
               zrušiť z dôvodu porušenia článku 8 ods. 1 písm. b) nariadenia Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146) [nahradené nariadením Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1)] a/alebo zneužitia právomoci, rozhodnutie prvého odvolacieho senátu ÚHVT z 12. februára 2009 v rozsahu, v akom čiastočne vyhovelo námietke a zrušilo rozhodnutie námietkového oddelenia ÚHVT, ktoré zamietlo námietku, pričom tomuto odvolaniu vyhovelo v rozsahu, v akom sa týkalo „výrobkov z kože a z imitácie kože, nezaradených do iných tried; kufrov a cestovných tašiek; dáždnikov, slnečníkov a vychádzkových palíc“, zaradených do triedy 18 a všetkých tovarov zaradených do triedy 25; v dôsledku čoho navrhuje potvrdiť v celom rozsahu rozhodnutie námietkového oddelenia ÚHVT (vec č. B 909 350, z 22. februára 2008),
            
         
               —
            
            
               uložiť ÚHVT povinnosť prijať opatrenia potrebné na dosiahnutie súladu s rozhodnutím Súdu prvého stupňa,
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „GOTHA“ (prihláška č. 3 665 957), pre tovary zaradené do tried 18 a 25.
   
      Majiteľ ochrannej známky alebo označenia, ktoré je základom námietky: Perry Ellis International Group Holdings Ltd.
   
      Ochranná známka alebo označenie, ktoré je základom námietky: obrazová ochranná známka Spoločenstva „gotcha“ (č. 2 896 199), pre tovary zaradené do tried 3, 18 a 25.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: čiastočné vyhovenie odvolaniu.
   
      Dôvody žaloby: porušenie článku 8 ods. 1 písm. b) nariadenia (ES) č. 40/94 (nahradené nariadením č. 207/2009) a v každom prípade zneužitie právomoci z dôvodu domnievania sa, že existuje pravdepodobnosť zámeny medzi označeniami, ktoré nemôžu byť zamenené.